जेल के अधिकारियों ने नियमों का हवाला देते हुए कहा कि कोई सजायाफ्ता कैदी अपने अंगों को दान नहीं कर सकता है। इसी दौरान श्रीकुमार की अस्पताल में ही मौत हो गई। इसके बाद सुकुमारन ने जेल प्रशासन और राज्य सरकार को पत्र लिखकर अंगदान करने की अनुमति मांगी। इसी वक्त जेल में अच्छे व्यवहार की वजह से केरल हाई कोर्ट ने सुकुमारन की सजा को घटाकर 7 साल कर दी और जुलाई 2017 में वह जेल से छूटकर वापस घर आ गए। एक दिन उन्हें अखबार में एक लेख पढ़ने को मिला जिसमें आर्य महर्षि नाम के व्यक्ति ने अपनी पत्नी के साथ मुफ्त में अपनी किडनी दान कर दी थी। ऐसा करने वाले वे पहले कपल थे इसलिए उनका नाम लिम्का बुक ऑफ वर्ल्ड रिकॉर्ड में भी दर्ज किया गया।